2014.gada Noteikumi Nr.

Rīga (prot. Nr. .§)

**Noteikumi par valsts un Eiropas Savienības atbalsta piešķiršanu investīciju veicināšanai lauksaimniecībā**

Izdoti saskaņā ar Lauksaimniecības un

lauku attīstības likuma 5.panta 3.1 un ceturto daļu

**I. Vispārīgie jautājumi**

1. Noteikumi nosaka atbalsta piešķiršanas kārtību, kritērijus un apmēru:

1.1. kredītprocentu daļējai dzēšanai lauksaimniecības produktu primārajiem ražotājiem, lauksaimniecības pakalpojumu kooperatīvajām sabiedrībām un lauksaimniecības produktu pārstrādes komersantiem;

1.2. materiālās bāzes pilnveidošanai pētījumu un laboratorisko analīžu veikšanai.

2. Atbalsta mērķis ir veicināt lauksaimniecības un lauku attīstības investīciju projektu īstenošanu un materiālās bāzes pilnveidošanu atbilstoši:

2.1. normatīvajiem aktiem par valsts un Eiropas Savienības atbalstu atklātu projektu iesniegumu konkursu veidā pasākumam „Lauku saimniecību modernizācija”;

2.2. normatīvajiem aktiem par valsts un Eiropas Savienības atbalstu lauku attīstībai pasākumā „Lauksaimniecības produktu pievienotās vērtības radīšana”.

3. Šajos noteikumos paredzētā atbalsta kopējais finansējums ir 6 450 000 *euro*, no kuriem:

3.1. 3 500 000 *euro* piešķir kredītprocentu daļējai dzēšanai primāro lauksaimniecības produktu ražotājiem;

3.2. 350 000 *euro* piešķir kredītprocentu daļējai dzēšanai atbilstošām lauksaimniecības pakalpojumu kooperatīvajām sabiedrībām;

3.3. 500 000 *euro* piešķir kredītprocentu daļējai dzēšanai lauksaimniecības produktu pārstrādes komersantiem, kuri atbilst mikrouzņēmuma, mazā un vidējā uzņēmuma kategorijai saskaņā ar Komisijas 2008.gada 6.augusta Regulas (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (Vispārējā grupu atbrīvojuma regula) (Eiropas Savienības Oficiālais Vēstnesis, 2008.gada 9.augusts, Nr. L 214), I pielikumā noteikto klasifikāciju, un kuru darbības veids atbilst šādiem saimnieciskās darbības statistiskās klasifikācijas (NACE 2.red.) kodiem:

3.3.1. grupa 10.1 – gaļas un gaļas produktu ražošana, pārstrāde un konservēšana;

3.3.2. grupa 10.3 – augļu un dārzeņu pārstrāde un konservēšana;

3.3.3. grupa 10.5 – piena produktu ražošana;

3.3.4. grupa 10.6 – graudu malšanas produktu, cietes un cietes produktu ražošana;

3.3.5. grupa 10.7 – konditorejas un miltu izstrādājumu ražošana;

3.3.6. grupa 11.07 – bezalkohola dzērienu, izņemot minerālūdeņus un pudelēs iepildītus citus ūdeņus, ražošana;

3.3.7. grupa 10.41 – eļļas un tauku ražošana;

3.4. 2 100 000 *euro* piešķir materiālās bāzes pilnveidošanai zinātnisko pētījumu un laboratorisko analīžu veikšanai.

4. Uz šo noteikumu [3.punktā](http://likumi.lv/doc.php?id=252900#p3) minēto atbalstu var pretendēt juridiska vai fiziska persona, kas ir reģistrējusies Valsts ieņēmumu dienestā kā nodokļu maksātāja vai saimnieciskās darbības veicēja (turpmāk – pretendents).

5. Šo noteikumu V nodaļā paredzētajam atbalstam attaisnotajos izdevumos iekļauj pievienotās vērtības nodokli, ja tas nav atgūstams no valsts budžeta.

6. Šo noteikumu 17., 26., 28., 35. un 46.punktā minēto iesniegumu un tam pievienotos dokumentus pretendents iesniedz papīra dokumenta formā (pievienojot vai nosūtot elektronisko versiju) vai elektroniska dokumenta veidā, ja attiecīgais dokuments sagatavots atbilstoši normatīvajiem aktiem par elektronisko dokumentu noformēšanu.

7. Pretendents šajos noteikumos noteiktajā kārtībā iesniedz Lauku atbalsta dienestā darījumus apliecinošu dokumentu kopijas vai to kopsavilkumu, kurā norāda pakalpojuma sniedzēja nosaukumu, darījumu apliecinoša dokumenta saņēmēju, izrakstīšanas datumu, numuru un samaksāto summu.

8. Atbalstu nepiešķir:

8.1. grūtībās nonākušam pretendentam, kuram:

8.1.1. ar tiesas spriedumu ir pasludināts maksātnespējas process vai tiek īstenots tiesiskās aizsardzības process, ar tiesas lēmumu tiek īstenots ārpustiesas tiesiskās aizsardzības process, uzsākta bankrota procedūra, piemērota sanācija vai mierizlīgums vai kura saimnieciskā darbība ir izbeigta;

8.1.2. iesnieguma iesniegšanas dienā zaudējumi pārsniedz pusi no pamatkapitāla un pēdējo 12 mēnešu laikā – ceturtdaļu no pamatkapitāla un konstatējamas šo noteikumu 8.1.4.apakšpunktā minētās pazīmes. Šo prasību neattiecina uz fiziskām personām;

8.1.3. saskaņā ar pēdējo divu noslēgto finanšu gadu pārskatiem un pēdējo pieejamo operatīvo pārskatu projekta iesnieguma iesniegšanas dienā ir novērojamas grūtībās nonākuša saimnieciskās darbības veicēja pazīmes – zaudējumu pieaugums, apgrozījuma samazināšanās, naudas plūsmas samazināšanās, parādu pieaugums, procentu maksājumu celšanās, gatavās produkcijas krājumu pieaugums, zems likviditātes koeficients, krītoša vai nulles aktīvu vērtība – un konstatējamas šo noteikumu 8.1.4.apakšpunktā minētās pazīmes;

8.1.4. nav iespēju nosegt zaudējumus no saviem līdzekļiem vai ar līdzekļiem, ko tas spēj iegūt no saviem biedriem, akcionāriem, dalībniekiem vai kreditoriem, un tas nespēj apturēt zaudējumus, kuri bez valsts iestāžu ārējās iejaukšanās īstermiņā vai vidējā termiņā izraisīs komersanta nespēju turpināt darbību;

8.2. pretendentam, kas darbojas Komisijas 2013.gada 18.decembra Regulas (EK) Nr.[1407/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352) (turpmāk – Komisijas Regula Nr.[1407/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML)) 1.panta 1.punktā minētajās nozarēs vai veic 1.panta 1.punktā noteiktās darbības;

8.3. pretendentam, kas veic Komisijas 2013.gada 18.decembra Regulas (EK) Nr.[1408/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) par Līguma par Eiropas Savienības darbību 107. un 108.panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013.gada 24.decembris, Nr. L 352) (turpmāk – Komisijas Regula Nr.[1408/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML)) 1.panta 1.punktā noteiktās darbības.

9. Šo noteikumu 12.2., 12.4., 21.2.apakšpunktā un 31.punktā minētajam atbalstam neattiecina šo noteikumu 8.1.2., 8.1.3. un 8.1.4. apakšpunktā minētās prasības.

10. Lauku atbalsta dienests:

10.1. savā tīmekļa vietnē ievieto informāciju par atbalsta piešķiršanas un izmaksas kārtību;

10.2. saskaņā ar normatīvajiem aktiem par kārtību, kādā piešķir valsts un Eiropas Savienības atbalstu lauku un zivsaimniecības attīstībai, izvērtē pretendenta iesnieguma atbilstību šajos noteikumos minētajām prasībām un mēneša laikā pēc iesnieguma saņemšanas pieņem lēmumu par iesnieguma apstiprināšanu vai noraidīšanu;

10.3. izlases veidā pārbauda ne mazāk kā vienu procentu no atbalsta saņēmējiem katrā pasākumā, arī valsts iestādes un valsts kapitālsabiedrības, ja šajos noteikumos nav noteikta cita kontroles kārtība;

10.4. izmaksā pretendentam atbalstu bezskaidras naudas norēķinu veidā, nepārsniedzot šo noteikumu [3.punktā](http://likumi.lv/doc.php?id=252900#p3) minēto atbalsta pasākuma finansējumu. Ja atbalsta pieprasījums pārsniedz piešķirtā finansējuma apmēru, Lauku atbalsta dienests veic norēķinus, proporcionāli samazinot izmaksājamā atbalsta apmēru;

10.5. šo noteikumu [21.2.apakšpunktā](http://likumi.lv/doc.php?id=252900#p18) un 31.punktā, kā arī 40.4. un 40.5.apakšpunktā minētajiem atbalsta pretendentiem 39.punktā minēto atbalstu izmaksā, nepārsniedzot Komisijas Regulas Nr.[1407/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) 3.panta 2.punktā noteikto atbalsta summu vienam vienotam uzņēmumam saskaņā ar Komisijas Regulas Nr.[1407/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) 2.panta 2.punktu;

10.6. šo noteikumu 13[.punktā](http://likumi.lv/doc.php?id=252900#p18) minēto atbalstu izmaksā, nepārsniedzot Komisijas Regulas Nr.[1408/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) 3.panta 2.punktā noteikto atbalsta summu vienam vienotam uzņēmumam saskaņā ar Komisijas Regulas Nr.[1408/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) 2.panta 2.punktu;

10.7. datus par izmaksāto atbalstu glabā 10 gadus no atbalsta piešķiršanas brīža;

10.8. viena mēneša laikā pēc pārkāpuma konstatēšanas atbilstoši normatīvajiem aktiem par kārtību, kādā administrē Eiropas Lauksaimniecības garantiju fondu, Eiropas Lauksaimniecības fondu lauku attīstībai un Eiropas Zivsaimniecības fondu, kā arī valsts un Eiropas Savienības atbalstu lauksaimniecībai, lauku un zivsaimniecības attīstībai, pieprasa atbalsta atmaksu, ja pretendents sniedzis nepatiesu informāciju vai pārkāpis šajos noteikumos minētās prasības.

II. Atbalsts kredītprocentu daļējai dzēšanai primāro lauksaimniecības produktu ražotājiem

11. Atbalsta mērķis ir veicināt racionālas un efektīvas lauksaimnieciskās ražošanas attīstību, samazinot produkcijas ražošanas izmaksas un ieviešot modernas ražošanas tehnoloģijas.

12. Pretendents, kas nodarbojas ar primāro lauksaimniecības produktu ražošanu un kam nav konstatētas šo noteikumu 8.1.1.apakšpunktā minētās pazīmes, var saņemt atbalstu, kas sedz daļu no faktiski samaksātā ilgtermiņa aizdevuma vai finanšu līzinga procentu gada summas par ilgtermiņa (ilgāk par 12 mēnešiem no līguma noslēgšanas dienas) aizdevumu vai finanšu līzingu par:

12.1. jaunas lauksaimniecības traktortehnikas (tai skaitā kombainu, pašgājēju augu smalcinātāju, smidzinātāju), piekabju un tādu lauksaimniecībā izmantojamo tehnoloģisko agregātu iegādi, kuru darbināšanai tiek izmantota traktortehnika;

12.2. vaislas lauksaimniecības dzīvnieku iegādi;

12.3. jaunu lauksaimnieciskās ražošanas būvju būvniecību un esošu būvju rekonstrukciju un to darbības nodrošināšanai nepieciešamo iekārtu un tehnoloģiskā aprīkojuma (arī programmatūras) iegādi;

12.4. tādas lauksaimniecībā izmantojamās zemes iegādi, kura tiek izmantota lauksaimniecības produkcijas ražošanai.

13. Vaislas lauksaimniecības dzīvnieku iegādei un tādas lauksaimniecībā izmantojamās zemes iegādei, kura tiek izmantota lauksaimniecības produkcijas ražošanai, paredzēta ilgtermiņa aizdevuma vai finanšu līzinga kredītprocentu dzēšanai atbalstu piešķir saskaņā ar Komisijas Regulu Nr.[1408/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML). Pēc atbalsta saņemšanas pretendents ievēro Komisijas Regulas Nr.[1408/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) 1.panta 2. un 3.punktā noteiktās prasības.

14. Šo noteikumu [12.punktā](http://likumi.lv/doc.php?id=252900#p10) minēto atbalstu nepiešķir par:

14.1. traktortehnikas iegādi, piekabju, lauksaimniecībā izmantojamo tehnoloģisko agregātu iegādi, ja tam ir izmantoti atbalsta līdzekļi lauku attīstībai no Eiropas Lauksaimniecības fonda lauku attīstībai (ELFLA),;

14.2. atsevišķu iekārtu un tehnoloģiskā aprīkojuma iegādi, ja tā nav saistīta ar lauksaimnieciskās ražošanas būvju būvniecību vai rekonstrukciju;

14.3. aizdevumiem, ko izsniegusi valsts akciju sabiedrība "Latvijas Hipotēku un zemes banka" vai valsts akciju sabiedrība "Latvijas Attīstības finanšu institūcija Altum":

14.3.1. aizdevumiem, kas saistīti ar Lauksaimniecības ilgtermiņa investīciju kreditēšanas programmu;

14.3.2. aizdevumiem, kas saistīti ar Lauksaimniecībā izmantojamās zemes iegādes kreditēšanas programmu;

14.3.3. aizdevumiem, kas saistīti ar investīciju kreditēšanas programmām;

14.4. aizdevumiem, ko izsniegusi valsts akciju sabiedrība "Lauku attīstības fonds" saskaņā ar normatīvajiem aktiem par valsts atbalsta piešķiršanas kārtību lauksaimniecībā izmantojamās zemes iegādei lauksaimniecības produkcijas ražošanai;

14.5. aizdevumiem, ko izsniedzis tāds aizdevējs, kurš neatbilst vismaz vienam no šādiem nosacījumiem:

14.5.1. nav saņēmis Finanšu un kapitāla tirgus komisijas vai Patērētāju tiesību aizsardzības centra izsniegtu atļauju (licenci) kreditēšanas pakalpojumu sniegšanai;

14.5.2. nav publicēts Finanšu un kapitāla tirgus komisijas tīmekļa vietnes kredītiestāžu tirgus dalībnieku sarakstā;

14.5.3. nav uzskatāms par saistītu uzņēmumu šo noteikumu 14.5.1. un 14.5.2.apakšpunktā minētajiem aizdevējiem;

14.6. aizdevumu darījumiem, kas veikti līdz 2002.gada 1.janvārim, lauksaimniecībā izmantojamās zemes iegādei;

14.7. aizdevumiem, kas ņemti privatizācijas sertifikātu iegādei, lai izpirktu lauksaimniecībā izmantojamo zemi;

14.8. refinansētiem aizdevumu darījumiem, kas veikti līdz 2013.gada 1.janvāra, lauksaimniecībā izmantojamās zemes iegādei;

14.9. īstermiņa aizdevumiem (ne ilgāk par 12 mēnešiem), kuru darbības termiņš katru gadu tiek pagarināts.

15. Atbalsta apmērs ir summa, kas nepārsniedz aizdevuma gada procentu likmi četru procentu apmērā vai faktisko likmi, ja kredītprocentu likme ir mazāka par četriem procentiem. Maksimālā atbalsta summa vienam pretendentam kārtējā gadā nepārsniedz 60 000 *euro*.

16. Šo noteikumu [12.punktā](http://likumi.lv/doc.php?id=252900#p10) minēto ilgtermiņa investīciju kopējā atbalsta intensitāte nepārsniedz 40 procentus no investīciju attaisnoto izdevumu summas un 50 procentus, ja saimnieciskās darbības veicējs atrodas mazāk labvēlīgā apvidū saskaņā ar Padomes 2005.gada 20.septembra Regulu (EK) Nr.[1698/2005](http://eur-lex.europa.eu/LexUriServ/LexUriServ.do?uri=CONSLEG:2005R1698:20100101:LV:HTML) par atbalstu lauku attīstībai no Eiropas Lauksaimniecības fonda lauku attīstībai (ELFLA) (Eiropas Savienības Oficiālais Vēstnesis, 2005.gada 21.oktobris, Nr.L 277) (turpmāk – Komisijas Regula Nr.[1698/2005](http://eur-lex.europa.eu/LexUriServ/LexUriServ.do?uri=CONSLEG:2005R1698:20100101:LV:HTML)) 26.panta 2.punktu un 36.panta „a” punkta „i”, „ii” un „iii” apakšpunktu. Atbalsta intensitāti palielina par 10 procentiem, ja investīcijas īsteno jaunais lauksaimnieks, kas atbilst normatīvajos aktos par valsts un Eiropas Savienības atbalsta piešķiršanas kārtību kompensāciju maksājumu veidā pasākumam "Atbalsts jaunajiem lauksaimniekiem" dotajam skaidrojumam.

17. Lai saņemtu šo noteikumu [12.punktā](http://likumi.lv/doc.php?id=252900#p10) minēto atbalstu, pretendents no 2014.gada 1. līdz 20.oktobrim par laikposmu no 2013.gada 1.oktobra līdz 2014.gada 30.septembrim Lauku atbalsta dienesta reģionālajā lauksaimniecības pārvaldē iesniedz:

17.1. iesniegumu (1.pielikums);

17.2. kredītlīguma vai finanšu līzinga līguma kopiju;

17.3. grozītā kredītlīguma vai finanšu līzinga līguma kopiju, ja ir mainīti kredītlīguma vai finanšu līzinga līguma nosacījumi;

17.4. kredītiestādes vai finanšu līzinga devēja izziņu par šo noteikumu 17.punktā minētajā laikposmā vai līdz aizdevuma beigu datumam faktiski samaksātajiem kredītprocentiem *euro*. Ja uz viena kredītlīguma vai finanšu līzinga līguma pamata izsniegts aizdevums vairākiem objektiem, izziņā atsevišķi norāda faktiski samaksāto kredītprocentu summu *euro* par katru objektu, ja tas tehniski ir iespējams. Ja ir mainīga procentu likme, izziņā norāda laikposmā faktiski samaksāto kredītprocentu vidējo likmi;

17.5. kredītlīdzekļu vai finanšu līzinga darījumu apliecinošu dokumentu kopijas – pirkuma vai komersanta (būvniecības līgumu) līgumu un ar tiem saistīto maksājumu dokumentu kopijas (ja pirkums izdarīts vai pakalpojums sniegts bez rakstiska līguma, iesniedz maksājumu apliecinošu dokumentu kopijas) pamatlīdzekļu sarakstu piekabēm lauksaimniecībā izmantojamiem tehnoloģiskiem agregātiem, ja tie nav reģistrēti Valsts tehniskās uzraudzības aģentūras datubāzē;

17.6. īpašumtiesības apliecinošu dokumentu kopijas par traktortehniku, piekabēm lauksaimniecībā izmantojamiem tehnoloģiskiem agregātiem un būvēm, ja tās nodotas ekspluatācijā 24 mēnešu laikā no būvniecības uzsākšanas, kā arī par zemi, uz kuras atrodas būve, un lauksaimniecībā izmantojamo zemi;

17.7. pretendenta apliecinājumu par to, ka tehnoloģiskās iekārtas un aprīkojums iesnieguma iesniegšanas dienā ir pretendenta īpašums, un tāda ilgtermiņa nomas līguma kopiju vai finanšu līzinga līguma kopiju, kurā paredzēts, ka pēc finanšu līzinga samaksas tehnoloģiskās iekārtas un aprīkojums paliek pretendenta īpašumā;

17.8. aktu par būves pieņemšanu ekspluatācijā (ja būvniecība ir nepabeigta – būvatļauju) vai vienkāršotas rekonstrukcijas gadījumā – apliecinājuma karti un darbu nodošanas un pieņemšanas aktu;

17.9. vaislas dzīvnieka izcelšanās sertifikāta kopiju, kā arī darījumu un samaksu apliecinošu dokumentu kopijas;

17.10. par šo noteikumu 12.2 un 12.4.apakšpunktā minēto atbalstu – uzskaites veidlapu par saņemto *de minimis* atbalstu saskaņā ar normatīvajiem aktiem par kārtību, kādā administrē un uzrauga valsts atbalstu, ko piešķir saskaņā ar Komisijas Regulu Nr.1408/2013.

18. Ja šo noteikumu [17.punktā](http://likumi.lv/doc.php?id=252900#p14) minētie apliecinošie dokumenti ir iesniegti Lauku atbalsta dienesta reģionālajā lauksaimniecības pārvaldē, pretendents tos atkārtoti neiesniedz, izņemot šo noteikumu 17.10.apakšpunktā minēto dokumentu.

19. Ja iesniegumos norādītais izmaksājamā atbalsta apmērs pārsniedz šo noteikumu [3.1.apakšpunktā](http://likumi.lv/doc.php?id=252900#p3) paredzēto finansējumu, Lauku atbalsta dienests proporcionāli samazina to pretendentam izmaksājamo atbalsta summu, kas kārtējā gadā pārsniedz 40 000 *euro*.

III. Atbalsts kredītprocentu daļējai dzēšanai atbilstošām lauksaimniecības pakalpojumu kooperatīvajām sabiedrībām

20. Atbalsta mērķis ir veicināt lauksaimniecības pakalpojumu kooperatīvo sabiedrību racionālu un efektīvu attīstību, samazināt ražošanas izmaksas un ieviest modernas ražošanas tehnoloģijas.

21. Atbilstoši normatīvajiem aktiem par lauksaimniecības pakalpojumu kooperatīvo sabiedrību atbilstības izvērtēšanu atzītai lauksaimniecības pakalpojumu kooperatīvai sabiedrībai (turpmāk – atbilstoša lauksaimniecības pakalpojumu kooperatīvā sabiedrība) atbalstu piešķir:

21.1. jauna kravas autotransporta, jaunu un rekonstruējamu lauksaimnieciskās ražošanas būvju būvniecībai, kā arī to darbības nodrošināšanai nepieciešamo iekārtu un tehnoloģiskā aprīkojuma (arī programmatūras) iegādei paredzēta ilgtermiņa aizdevuma (ilgāk par 12 mēnešiem no līguma noslēgšanas dienas) vai finanšu līzinga kredītprocentu daļējai dzēšanai;

21.2. īstermiņa aizdevuma (ne ilgāk par 12 mēnešiem) un faktoringa kredītprocentu daļējai dzēšanai saskaņā ar Komisijas Regulu Nr.[1407/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML). Pēc atbalsta saņemšanas lauksaimniecības pakalpojumu kooperatīvā sabiedrība ievēro Komisijas Regula Nr.[1407/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) 1.panta 2.punkta noteiktās prasības.

22. Atbalsts sedz daļu no faktiski samaksātās ilgtermiņa aizdevuma vai finanšu līzinga, kā arī īstermiņa aizdevuma vai faktoringa procentu gada summas. Atbalsta apmērs ir summa, kas nepārsniedz aizdevuma gada procentu likmi četru procentu apmērā vai faktisko likmi, ja kredītprocentu likme ir mazāka par četriem procentiem. Maksimālā atbalsta summa ilgtermiņa aizdevumam vai finanšu līzingam, kā arī īstermiņa aizdevumam vai faktoringam (ievērojot šo noteikumu 8.2. un 10.5.apakšpunktā minētās prasības) vienam pretendentam kārtējā gadā nepārsniedz 185 000 *euro*.

23. Šo noteikumu [21.punktā](http://likumi.lv/doc.php?id=252900#p18) minēto atbalstu nepiešķir par:

23.1. traktortehnikas, piekabju un lauksaimniecībā izmantojamo tehnoloģisko agregātu iegādi;

23.2. atsevišķu iekārtu un tehnoloģiskā aprīkojuma iegādi, ja tā nav saistīta ar lauksaimnieciskās ražošanas būvju būvniecību vai rekonstrukciju;

23.3. aizdevumiem, ko izsniedzis tāds aizdevējs, kurš neatbilst vismaz vienam no šādiem nosacījumiem:

23.3.1. nav saņēmis Finanšu un kapitāla tirgus komisijas vai Patērētāju tiesību aizsardzības centra izsniegtu atļauju (licenci) kreditēšanas pakalpojumu sniegšanai;

23.3.2. nav publicēts Finanšu un kapitāla tirgus komisijas tīmekļa vietnes kredītiestāžu tirgus dalībnieku sarakstā;

23.3.3. nav uzskatāms par saistītu uzņēmumu šo noteikumu 23.3.1. un 23.3.2.apakšpunktā minētajiem aizdevējiem;

23.4. aizdevumiem, ko izsniegusi valsts akciju sabiedrība "Latvijas Hipotēku un zemes banka" vai valsts akciju sabiedrība "Latvijas Attīstības finanšu institūcija Altum" un kas saistīti ar apgrozāmo līdzekļu vai ar investīciju kreditēšanas programmām;

23.5. īstermiņa aizdevumiem (ne ilgāk par 12 mēnešiem), kuru darbības termiņš katru gadu tiek pagarināts;

23.6. autotransportlīdzekļu ar pilnu masu līdz 3,5 tonnām, piekabju, puspiekabju un to aprīkojuma iegādi;

24. Atbalstu ilgtermiņa aizdevuma (ilgāk par 12 mēnešiem no līguma noslēgšanas dienas) vai finanšu līzinga kredītprocentu daļējai dzēšanai var saņemt atbilstoša lauksaimniecības pakalpojumu kooperatīvā sabiedrība, kas ir saņēmusi ilgtermiņa aizdevumu vai finanšu līzingu jauna kravas autotransporta, jaunu lauksaimnieciskās ražošanas būvju būvniecībai un rekonstrukcijai, kā arī to darbības nodrošināšanai nepieciešamo iekārtu un tehnoloģiskā aprīkojuma (arī programmatūras) iegādei.

25. Šo noteikumu [21.1.apakšpunktā](http://likumi.lv/doc.php?id=252900#p18) minēto ilgtermiņa investīciju kopējā atbalsta intensitāte nepārsniedz 40 procentus no investīciju attaisnoto izdevumu summas un 50 procentus, ja saimnieciskās darbības veicējs atrodas mazāk labvēlīgā apvidū saskaņā ar Padomes Regulu Nr.[1698/2005](http://eur-lex.europa.eu/LexUriServ/LexUriServ.do?uri=CONSLEG:2005R1698:20100101:LV:HTML) 26.panta 2.punktu un 36.panta „a” punkta „i”, „ii” un „iii” apakšpunktu.

26. Lai saņemtu šo noteikumu [21.1.apakšpunktā](http://likumi.lv/doc.php?id=252900#p18) minēto atbalstu, atbilstoša lauksaimniecības pakalpojumu kooperatīvā sabiedrība no 2014.gada 1. līdz 20.oktobrim par laikposmu no 2013.gada 1.oktobra līdz 2014.gada 30.septembrim Lauku atbalsta dienestā iesniedz:

26.1. iesniegumu (2.pielikums);

26.2. kredītlīguma vai finanšu līzinga līguma kopiju;

26.3. grozītā kredītlīguma vai finanšu līzinga līguma kopiju, ja ir mainīti kredītlīguma vai finanšu līzinga līguma nosacījumi;

26.4. kredītiestādes vai finanšu līzinga devēja izziņu par šo noteikumu 26.punktā minētajā laikposmā vai līdz aizdevuma beigu datumam faktiski samaksātajiem kredītprocentiem *euro*. Ja uz viena kredītlīguma vai finanšu līzinga līguma pamata izsniegts aizdevums vairākiem objektiem, izziņā atsevišķi norāda faktiski samaksāto kredītprocentu summu *euro* par katru objektu, ja tas tehniski ir iespējams. Ja ir mainīga procentu likme, izziņā norāda laikposmā faktiski samaksāto kredītprocentu vidējo likmi;

26.5. kredītlīdzekļu vai finanšu līzinga darījumu apliecinošu dokumentu (2.pielikuma 3.daļa) – pirkuma vai komersanta līgumu (būvniecības līgumu) un ar tiem saistīto maksājumu dokumentu kopsavilkumu (ja pirkums izdarīts vai pakalpojums sniegts bez rakstiska līguma, iesniedz maksājumus apliecinošu dokumentu kopsavilkumu);

26.6. īpašuma tiesības apliecinošu dokumentu kopijas par kravas autotransportu un būvēm, ja tās nodotas ekspluatācijā 24 mēnešu laikā no būvniecības uzsākšanas, kā arī par zemi, uz kuras atrodas būve;

26.7. pretendenta apliecinājumu par to, ka tehnoloģiskās iekārtas un aprīkojums iesnieguma iesniegšanas dienā ir pretendenta īpašums, un tāda ilgtermiņa nomas līguma kopiju vai finanšu līzinga līguma kopiju, kurā paredzēts, ka pēc finanšu līzinga samaksas tehnoloģiskās iekārtas un aprīkojums paliek pretendenta īpašumā;

26.8. aktu par būves pieņemšanu ekspluatācijā (ja būvniecība ir nepabeigta – būvatļauju) vai vienkāršotas rekonstrukcijas gadījumā – apliecinājuma karti un darbu nodošanas un pieņemšanas aktu.

27. Ja šo noteikumu [26.punktā](http://likumi.lv/doc.php?id=252900#p23) minētie apliecinošie dokumenti ir iesniegti Lauku atbalsta dienestā, pretendents tos atkārtoti neiesniedz.

28. Lai saņemtu šo noteikumu [21.2.apakšpunktā](http://likumi.lv/doc.php?id=252900#p18) minēto atbalstu, atbilstoša lauksaimniecības pakalpojumu kooperatīvā sabiedrība no 2014.gada 1. līdz 20.oktobrim par laikposmu no 2013.gada 1.oktobra līdz 2014.gada 30.septembrim Lauku atbalsta dienestā iesniedz:

28.1. iesniegumu (3.pielikums);

28.2. kredītlīguma vai faktoringa līguma kopiju;

28.3. kredītiestādes vai finanšu līzinga devēja izziņu par šo noteikumu 28.punktā minētajā laikposmā vai līdz aizdevuma beigu datumam faktiski samaksātajiem kredītprocentiem *euro*. Ja ir mainīga procentu likme, izziņā norāda laikposmā faktiski samaksāto kredītprocentu vidējo likmi;

28.4. atbilstošas lauksaimniecības pakalpojumu kooperatīvās sabiedrības valdes izziņu par kredītlīnijas izmantošanas mērķi;

28.5. uzskaites veidlapu par saņemto *de minimis* atbalstu saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem.

29. Ja iesniegumos norādītais izmaksājamā atbalsta apmērs pārsniedz šo noteikumu [3.2.apakšpunktā](http://likumi.lv/doc.php?id=252900#p3) paredzēto finansējumu, Lauku atbalsta dienests proporcionāli samazina to pretendentam izmaksājamo atbalsta daļu, kas kārtējā gadā pārsniedz 60 000 *euro*.

IV. Atbalsts kredītprocentu daļējai dzēšanai lauksaimniecības produktu pārstrādes komersantiem

30. Atbalsta mērķis ir veicināt racionālas un efektīvas lauksaimniecības produktu pārstrādes attīstību, samazinot produkcijas ražošanas izmaksas un modernizējot ražošanas tehnoloģiju.

31. Atbalstu var saņemt lauksaimniecības produktu pārstrādes komersants (turpmāk – komersants), kam ir piešķirts ilgtermiņa (ilgāk par 12 mēnešiem no līguma noslēgšanas dienas) aizdevums vai finanšu līzings tāda jauna kravas autotransporta iegādei, ar kuru neveic komercpārvadājumus, jaunu lauksaimniecības produktu pārstrādes būvju būvniecībai un esošu būvju rekonstrukcijai, kā arī komersanta saimnieciskās darbības nodrošināšanai nepieciešamo iekārtu un tehnoloģiskā aprīkojuma (tostarp programmatūras) iegādei.

32. Atbalstu ilgtermiņa aizdevuma vai finanšu līzinga kredītprocentu dzēšanai šo noteikumu 31.punktā minētajam komersantam piešķir saskaņā ar Komisijas Regulu Nr.[1407/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML). Pēc atbalsta saņemšanas tas ievēro Komisijas Regulas Nr.[1407/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) 1.panta 2. punkta noteiktās prasības.

33. Šo noteikumu [32.punktā](http://likumi.lv/doc.php?id=252900#p29) minēto atbalstu nepiešķir par:

33.1. autotransportlīdzekļu ar pilnu masu līdz 3,5 tonnām, piekabju, puspiekabju un to aprīkojuma iegādi;

33.2. aizdevumiem, ko izsniedzis tāds aizdevējs, kurš atbilst vismaz vienam no šādiem nosacījumiem:

33.2.1. nav saņēmis Finanšu un kapitāla tirgus komisijas vai Patērētāju tiesību aizsardzības centra izsniegtu atļauju (licenci) kreditēšanas pakalpojumu sniegšanai;

33.2.2. nav publicēts Finanšu un kapitāla tirgus komisijas tīmekļa vietnes kredītiestāžu tirgus dalībnieku sarakstā;

33.2.3. nav uzskatāms par saistītu uzņēmumu šo noteikumu 33.2.1. un 33.2.2.apakšpunktā minētajiem aizdevējiem;

33.3. īstermiņa aizdevumiem (ne ilgāk par 12 mēnešiem), kuru darbības termiņš katru gadu tiek pagarināts.

34. Atbalsts sedz daļu no faktiski samaksātās ilgtermiņa aizdevuma vai finanšu līzinga procentu gada summas. Atbalsta apmērs ir summa, kas nepārsniedz aizdevuma gada procentu likmi četru procentu apmērā vai faktisko likmi, ja kredītprocentu likme ir mazāka par četriem procentiem. Ievērojot šo noteikumu 8.2. un 10.5.apakšpunktā minētās prasības, maksimālā atbalsta summa vienam pretendentam kārtējā gadā nepārsniedz 185 000 *euro*.

35. Lai saņemtu šo noteikumu [31.punktā](http://likumi.lv/doc.php?id=252900#p29) minēto atbalstu, pretendents no 2014.gada 1. līdz 20.oktobrim par laikposmu no 2013.gada 1.oktobra līdz 2014.gada 30.septembrim Lauku atbalsta dienestā iesniedz:

35.1. iesniegumu (4.pielikums);

35.2. kredītlīguma vai finanšu līzinga līguma kopiju;

35.3. grozītā kredītlīguma vai finanšu līzinga līguma kopiju, ja ir mainīti kredītlīguma vai finanšu līzinga līguma nosacījumi;

35.4. kredītiestādes vai finanšu līzinga devēja izziņu par šo noteikumu 36.punktā minētajā laikposmā vai līdz aizdevuma beigu datumam faktiski samaksātajiem kredītprocentiem *euro*. Ja uz viena kredītlīguma vai finanšu līzinga līguma pamata izsniegts aizdevums vairākiem objektiem, izziņā atsevišķi norāda faktiski samaksāto kredītprocentu summu *euro* par katru objektu, ja tas tehniski ir iespējams. Ja ir mainīga procentu likme, izziņā norāda laikposmā faktiski samaksāto kredītprocentu vidējo likmi;

35.5. kredītlīdzekļu vai finanšu līzinga darījumu apliecinošu dokumentu (4.pielikuma 3.daļa) – pirkuma vai komersanta līgumu (būvniecības līgumu) un ar tiem saistīto maksājumu dokumentu kopsavilkumu (ja pirkums izdarīts vai pakalpojums sniegts bez rakstiska līguma, iesniedz maksājumus apliecinošu dokumentu kopsavilkumu);

35.6. īpašuma tiesības apliecinošu dokumentu kopijas par kravas autotransportu, būvēm, ja tās nodotas ekspluatācijā 24 mēnešu laikā pēc būvniecības uzsākšanas, kā arī par zemi, uz kuras atrodas būve;

35.7. pretendenta apliecinājumu par to, ka tehnoloģiskās iekārtas un aprīkojums iesnieguma iesniegšanas dienā ir pretendenta īpašums, un tāda ilgtermiņa nomas līguma kopiju vai finanšu līzinga līguma kopiju, kurā paredzēts, ka pēc finanšu līzinga samaksas tehnoloģiskās iekārtas un aprīkojums paliek pretendenta īpašumā;

35.8. aktu par būves pieņemšanu ekspluatācijā (ja būvniecība ir nepabeigta – būvatļauju) vai vienkāršotas rekonstrukcijas gadījumā – apliecinājuma karti un darbu nodošanas un pieņemšanas aktu;

35.9. uzskaites veidlapu par saņemto *de minimis* atbalstu saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem.

36. Ja šo noteikumu [35.punktā](http://likumi.lv/doc.php?id=252900#p33) minētie apliecinošie dokumenti ir iesniegti Lauku atbalsta dienestā, pretendents tos atkārtoti neiesniedz, izņemot šo noteikumu [35.9.apakšpunktā](http://likumi.lv/doc.php?id=252900#p33) minēto dokumentu.

37. Ja iesniegumos norādītais izmaksājamā atbalsta apmērs pārsniedz šo noteikumu [3.3.apakšpunktā](http://likumi.lv/doc.php?id=252900#p3) paredzēto finansējumu, Lauku atbalsta dienests proporcionāli samazina to pretendentam izmaksājamo atbalsta daļu, kas kārtējā gadā pārsniedz 60 000 *euro*.

**V. Atbalsts investīcijām materiālās bāzes pilnveidošanai pētījumu un laboratorisko analīžu veikšanai**

38. Atbalsta mērķis ir pilnveidot materiālo bāzi, lai nodrošinātu pētījumu veikšanu, kas nepieciešami nozaru politikas izstrādei un attīstībai, kā arī laboratorisko analīžu veikšanai, lai aizstāvētu patērētāju intereses.

39. Atbalstu piešķir investīcijām materiālās bāzes pilnveidošanai, kā arī pētījumu un laboratorisko analīžu veikšanai šādiem pasākumiem:

39.1. ēku renovācijai un kapitālajam remontam;

39.2. datortehnikas un programmatūras, mērinstrumentu, iekārtu un aprīkojuma iegādei;

39.3. iekrāvēju, pļaujmašīnu, lauksaimniecības traktortehnikas un to agregātu iegādei;

39.4. biroja tehnikas un aprīkojuma iegādei;

39.5. laboratorijas iekārtu un aprīkojuma iegādei.

40. Atbalstu var saņemt pretendents, kas atbilst vismaz vienai no šādām prasībām:

40.1. ir reģistrējies Zinātnisko institūciju reģistrā vismaz piecus gadus un nodrošina studentu apmācību saskaņā ar akreditētām augstākās izglītības valsts programmām lauksaimniecības, pārtikas, mežsaimniecības un veterinārmedicīnas jomā;

40.2. nodrošina studentu praktisko apmācību vismaz piecus gadus, konsultatīvo darbību un zinātnisko pētniecību saskaņā ar augstākās izglītības valsts programmām lauksaimniecības nozarē;

40.3. veic laboratoriskos un diagnostiskos izmeklējumus saistībā ar valsts uzraudzību un kontroli pārtikas aprites, dzīvnieku veselības aizsardzības, dzīvnieku barības aprites un veterināro zāļu aprites jomā;

40.4. pilda valsts lauku un zivsaimniecības sadarbības tīkla sekretariāta funkcijas saskaņā ar normatīvajiem aktiem par kārtību, kādā administrē Eiropas Lauksaimniecības garantiju fondu, Eiropas Lauksaimniecības fondu lauku attīstībai un Eiropas Zivsaimniecības fondu, kā arī valsts un Eiropas Savienības atbalstu lauksaimniecībai, lauku un zivsaimniecības attīstībai, un visā Latvijas teritorijā sniedz konsultāciju pakalpojumus lauksaimniecības, mežsaimniecības un zivsaimniecības nozarē un lauku attīstības jautājumos;

40.5. nodrošina meliorācijas kadastra datu uzturēšanu un aktualizēšanu atbilstoši Meliorācijas likumam;

40.6. ir reģistrēts Zinātnisko institūciju reģistrā un ir izstrādājis un Zemkopības ministrijā apstiprinājis attīstības stratēģiju 2015. un turpmākajiem gadiem institūcijām, kas veic:

40.6.1. zinātnisko darbu graudaugu selekcijā, kā arī nodrošina ģenētisko resursu aizsardzību labības sugām vai kartupeļiem un to ilgtspējīgu izmantošanu

40.6.2. zinātnisko darbu saistībā ar daudzgadīgo zālaugu selekciju un izlases sēklu audzēšanu, kā arī agrotehniskos pētījumus laukkopības nozarē;

40.6.3. zinātniskās pētniecības un izglītošanas darbus lauksaimniecības tehnikas un tehnoloģiju jomā, veicinot to rezultātu praktisku izmantošanu;

40.6.4. zinātnisko darbību augļkopības jomā, nodrošinot ekspertīzi augļkopības nozares attīstības politikas izstrādei un zinātnisko pamatojumu tās īstenošanai un veicinot zinātnes un izglītības integrētu attīstību, kā arī Latvijas augļkoku un ogulāju ģenētisko resursu aizsardzību un to ilgtspējīgu izmantošanu.

41. Šo noteikumu [40.4. un 40.5. apakšpunktā](http://likumi.lv/doc.php?id=252900#p38) minētajam pretendentam atbalstu piešķir saskaņā ar Komisijas Regulu Nr.[1407/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML), ja pretendents ievēro Komisijas Regulas Nr.[1407/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) 1.panta 2. punkta prasības.

42. Šo noteikumu 40.4. un 40.5.apakšpunktā minētajiem pretendentiem neattiecina šo noteikumu 8.1.2., 8.1.3. un 8.1.4. apakšpunktā minētās prasības.

43. Šo noteikumu 40.1., 40.2., 40.3., 40.6.apakšpunktā minēto pretendentu projekti nav saistīti ar saimnieciskās darbības veikšanu.

44. Šo noteikumu izpratnē ar saimniecisko darbību nesaistīts ir projekts, kas atbilst šādiem kritērijiem:

44.1. projektu īsteno zinātniskā institūcija, kas neatkarīgi no tās juridiskā statusa (publisko tiesību subjekts vai privāto tiesību subjekts) vai finansēšanas veida atbilstoši tās darbību reglamentējošajiem dokumentiem (statūtiem, nolikumam vai satversmei) veic tādas pamatdarbības kā zinātniskā darbība un zinātniskās darbības rezultātu izplatīšana zināšanu un tehnoloģiju pārneses veidā;

44.2. ieņēmumus, kas gūti, īstenojot šo noteikumu [44.1.apakšpunktā](http://likumi.lv/doc.php?id=252900#p41) minētās pamatdarbības, atkārtoti tiek investēti pamatdarbībā;

44.3. pretendents nodala nesaimnieciskās pamatdarbības un ar tām saistītās finanšu plūsmas no saimnieciskajām pamatdarbībām.

45. Atbalstu nepiešķir jaunu ēku būvniecībai un autotransportlīdzekļu iegādei.

46. Iesniegumu (5.pielikums) pieņemšanu izsludina saskaņā ar normatīvajiem aktiem par valsts un Eiropas Savienības atbalsta piešķiršanu lauku un zivsaimniecības attīstībai.

47. Lai saņemtu investīciju atbalstu, pretendents iesniegumam pievieno:

47.1. ar Zemkopības ministriju saskaņotu izdevumu tāmi;

47.2. šo noteikumu [40.4. un 40.5.apakšpunktā](http://likumi.lv/doc.php?id=252900#p38) minētais pretendents – uzskaites veidlapu par saņemto *de minimis* atbalstu saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem.

48. Lauku atbalsta dienests ar pretendentu slēdz līgumu, kurā paredz avansa maksājumu normatīvajos aktos par kārtību, kādā piešķir valsts un Eiropas Savienības atbalstu lauku un zivsaimniecības attīstībai noteiktajā apmērā, kā arī norēķinu kārtību.

**VI. Noslēguma jautājums**

49. Atzīt par spēku zaudējušiem Ministru kabineta 2012.gada 13.novembra noteikumus Nr.775 „Kārtība, kādā piešķir valsts un Eiropas Savienības atbalstu investīciju veicināšanai lauksaimniecībā un investīcijām materiālās bāzes pilnveidošanai” (Latvijas Vēstnesis, 2012., 185., 197. nr., 2013., 127., 185. nr.).

Ministru prezidente L.Straujuma

Zemkopības ministrs J.Dūklavs

2014.05.09. 9:53

L.Voiče

67027121, [Linda.Voice@zm.gov.lv](mailto:Linda.Voice@zm.gov.lv)